เก็บรายได้รัฐบาลเดือนแรกเกินเป้า
คลังโชว์รีดเงินรัฐวิสาหกิจ ทำรายได้รัฐบาลเดือนแรกเกินเป้า 8,352 ล้านบาท
19 พ.ย. 2557

คลังโชว์รีดเงินรัฐวิสาหกิจ ทำรายได้รัฐบาลเดือนแรกเกินเป้า 8,352 ล้านบาท
นายกฤษฎา จีนะวิจารณะ ผู้อำนวยการสำนักงานเศรษฐกิจการคลัง (สศค.)  เปิดเผยว่า การเก็บรายได้รัฐบาล เดือน ต.ค. 2557  ซึ่งเป็นเดือนแรกของปีงบประมาณ 2558 รัฐบาลจัดเก็บรายได้สุทธิ 1.71 แสนล้านบาท สูงกว่าเป้า 8,352 ล้านบาท หรือ 5.1% แต่ต่ำกว่าเดือนเดียวกันปีที่แล้ว 4.0%  โดยการจัดเก็บรายได้ของ 3 กรมจัดเก็บภาษีสังกัดกระทรวงการคลังสูงกว่าเป้า 1,320 ล้านบาท หรือ 0.9% สาเหตุสำคัญมาจากภาษีมูลค่าเพิ่ม ภาษียาสูบ และภาษีเงินได้บุคคลธรรมดาที่จัดเก็บได้สูงกว่าประมาณการ ส่วนหนึ่งเป็นผลจากการบริโภคภายในประเทศที่ยังคงขยายตัว
นอกจากนี้ การนำส่งรายได้ของรัฐวิสาหกิจสูงกว่าเป้า 1.16 หมื่นล้านบาท  หรือ 46.1% และการจัดเก็บรายได้ของหน่วยงานอื่นสูงกว่าเป้า 633 ล้านบาท หรือ 7.8%
นายกฤษฎา กล่าวว่า“ผลการจัดเก็บรายได้รัฐบาลที่สูงกว่าเป้าหมาย ส่วนหนึ่งเป็นผลจากการบริโภคภายในประเทศที่ยังคงขยายตัว ซึ่งจะเป็นปัจจัยสำคัญต่อการฟื้นตัวของเศรษฐกิจไทยในปี 2558